[{"text_idx": "#000014", "text": "Mae\u2019r dyn 27 oed yn gallu chwarae ar draws y rheng o\u0302l ac mae ganddo 27 o gapiau Pumas i\u2019w enw."}, {"text_idx": "#000015", "text": "Cariwr deinameg gydag enw da am ei grefft, gwnaeth Lezana ei ymddangosiad rhyngwladol cyntaf yn erbyn Ffrainc ym Mharis yn 2014 a ddaeth oddi\u2019r fainc yn ystod y fuddugoliaeth hanesyddol yn erbyn y Crysau Duon llynedd. Chwaraeodd i di\u0302m Super Rugby Jaguares a\u2019r tymor yma chwaraeodd i di\u0302m Super Rugby AU Western Force."}, {"text_idx": "#000017", "text": "\u201cRydym wrth ein bodd i arwyddo Tomas ar gyfer y tymor nesaf,\u201d dywedodd rheolwr cyffredinol rygbi Jon Daniels."}, {"text_idx": "#000018", "text": "\u201cMae Tomas wedi chwarae ar y safon uchaf gyda\u2019r Pumas ac wedi cael tipyn o brofiad o fewn Super Rugby."}, {"text_idx": "#000019", "text": "\u201cMae\u2019n chwaraewr a fydd yn rhoi\u2019r bygythiad ychwanegol wrth gario ac maent yn enwog am ei ystadegau uchel o ran amddiffyn a gweithio."}, {"text_idx": "#000020", "text": "\u201cGyda Josh Macleod yn gwella o anaf i\u2019w achilles a James Davies yn gweithio ei ffordd yn o\u0302l at ffitrwydd, teimlwn fod angen cryfhau ein hopsiynau i\u2019r rheng-o\u0302l o flaen y tymor nesaf ac rydym yn edrych ymlaen at groesawu Tomas i Barc y Scarlets yn yr haf.\u201d"}, {"text_idx": "#000021", "text": "Dywedodd Lezana: \u201cMae\u2019n anrhydedd i mi ymuno a\u0302 chlwb gyda chymaint o hanes a thraddodiad a\u0302\u2019r Scarlets. Ar o\u0302l chwarae i glybiau Super Rugby gyda\u2019r Jaguares a\u2019r Force rwy\u2019n edrych ymlaen at brofi fy hun yn rygbi hemisffer y gogledd a chwarae ar lefel uchaf o\u2019r gystadleuaeth Ewropeaidd."}, {"text_idx": "#000022", "text": "\u201cMae gan y Scarlets nifer o chwaraewyr anhygoel yn eu carfan, chwaraewyr dwi wedi chwarae yn erbyn ar y llwyfan rhyngwladol a dw i\u2019n edrych ymlaen at gwrdd lan gyda\u2019r bois yn yr haf."}]